cyanic-selkie/wikianc huggingface dataset:
ফ্রান্সিস্কো কাস্তেয়িনো
ব্যক্তিগত জীবন
বের্নার্দো ফ্রান্সিস্কো রোগেলিও কাস্তেয়িনো দোনাদেস ১৮৯৩ সালের ২০শে ফেব্রুয়ারি তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।
কাজাখ ফুটবল ফেডারেশন
কাজাখ ফুটবল ফেডারেশন (Федерация Футбола Казахстана, Football Federation of Kazakhstan; এছাড়াও সংক্ষেপে কেএফএ নামে পরিচিত) হচ্ছে কাজাখস্তানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৪ সালে প্রতিষ্ঠিত হয়েছে। এটি প্রতিষ্ঠার ৮০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৮৮ বছর পর ২০০২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর কাজাখস্তানের বৃহত্তম শহর আলমাটিতে অবস্থিত।
এই সংস্থাটি কাজাখস্তানের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে কাজাখস্তান প্রিমিয়ার লীগ, কাজাখস্তান কাপ এবং কাজাখস্তান সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে কাজাখ ফুটবল ফেডারেশনের সভাপতির দায়িত্ব পালন করছেন আদিলবেক ঝাকসিবেকভ এবং সাধারণ সম্পাদকের দায়িত্ব পালন করছেন আজামাত আইতখোঝিন।
ইতিহাস
কাজাখ ফুটবল ফেডারেশন ১৯৯২ সালে কাজাখ এসএসআরের সোভিয়েত রিপাবলিকান ফুটবল এসোসিয়েশন পুনর্গঠনের মাধ্যমে প্রতিষ্ঠিত হয়েছিল (১৯৮৯ সালে তৈরি হয়েছিল)। একই বছর (১৯৯২) কাজাখস্তানের ফুটবল এসোসিয়েশন ফিফা এবং এশিয়ান ফুটবল কনফেডারেশনের (এএফসি) (বা ১৯৯৩ সালে ) সহযোগী সদস্য হয়ে ওঠে। এর ভিত্তিটি আন্তর্জাতিক মান অনুযায়ী কাজাখ ফুটবলে আয়োজনের সূচনা করে। এফএফকে দেশের বৃহত্তম ক্রীড়া ফেডারেশন হিসেবে বিকশিত হয়েছে, কাজাখস্তানের ফুটবলকে "ক্রীড়া রাজা" হিসেবে বিবেচনা করা হয়, ক্রীড়া ভক্তদের পছন্দগুলোতে প্রথম স্থান অধিকার করে।
দ্য হান্ড্রেড: আ র‍্যাংকিং অভ দ্য মোস্ট ইনফ্লুয়েনশিয়াল পারসন্‌স ইন হিস্ট্রি
দ্য হান্ড্রেড: আ র‍্যাংকিং অভ দ্য মোস্ট ইনফ্লুয়েনশিয়াল পারসন্‌স ইন হিস্ট্রি (The 100: A Ranking of the Most Influential Persons in History) মাইকেল এইচ. হার্ট রচিত ১৯৭৮ সালে প্রকাশিত এবং ১৯৯২ সালে পুণর্মূদ্রিত গ্রন্থ। ২০০০ সালে বইটি বাংলা ভাষায় অনূদিত হয়ে প্রকাশিত হয়। এটি হার্ট বিবেচিত ১০০ জনের একটি র‍্যাঙ্কিং, হার্টের মতে, যারা মানব ইতিহাসকে সবচেয়ে বেশি প্রভাবিত করেছেন। বইটিতে ৩৯ নাম্বারে এডলফ হিটলারের কথা উল্লেখ্য আছে যা নির্দেশ করে বইটিতে উল্লেখিত ব্যক্তিবর্গের ক্রমবিন্যাসে চারিত্রিক বৈশিষ্ট্য মূখ্য ছিলনা।
হার্ট, ১৯৯৯ সালে আরেকটি বই লেখেন, এ ভিউ ফ্রম দ্য ইয়্যার ৩০০০ শিরোনামে। এই বইটির তালিকায় ইসলামের নবী 'মোহাম্মাদ' কে শীর্ষ স্থানে রাখা হয়েছে।
সারসংক্ষেপ
হার্ট এর তালিকায় প্রথম ব্যক্তি হলেন ইসলামের নবী মুহাম্মাদ(সাঃ), এমন একটি নির্বাচন, যা কিছুটা বিতর্কের সৃষ্টি করেছিল। হার্ট দাবি করেন, মুহাম্মাদ (সাঃ) ছিলেন ধর্মীয় এবং ধর্মনিরপেক্ষতা উভয়ক্ষেত্রেই "সর্ব্বোচ্চ সফল" ব্যক্তি। তার নিজস্ব বিশ্বাসমতে, ইসলামের উন্নয়নে মুহাম্মাদের (সাঃ) ভূমিকা অনেক বেশি প্রভাবশালী ছিলো খ্রিস্টধর্ম বিকাশে যিশুর সহযোগিতার চেয়ে। তিনি খ্রিস্টধর্মের বিকাশে সেন্ট পলের অবদানকে বিশেষায়িত করেন, যিনি এর প্রচারে কেন্দ্রীয় ভূমিকা পালন করেছিলেন।
১৯৯২ সালের পুণর্মূদ্রণে সাম্যবাদ সম্পর্কিত ব্যক্তিত্বের পদাবনতি অন্তর্ভুক্ত হয়, যেমন ভ্লাদিমির লেনিন এবং মাও সে তুং, এবং মিখাইল গর্বাচেভের একটি ভূমিকা অন্তর্ভুক্ত করেন। হার্ট শেক্সপীয়ারীয় রচনা সংখ্যায় স্থান নেন এবং উইলিয়াম শেকসপিয়রের জন্য এডওয়ার্ড ডি ভেয়ার, অক্সফোর্ডের ১৭তম আর্লকে প্রতিস্থাপিত করেন। হার্ট এছাড়াও আর্নেস্ট রাদারফোর্ডের সাথে নিলস বোর এবং অঁতোয়ান অঁরি বেক্যরেলকে প্রতিস্থাপিত করেন। এইভাবেই প্রথম সংস্করণের ত্রুটি সংশোধণের মাধ্যমে পুণর্মূদ্রণ সংস্কার করা হয়। এছাড়াও পাবলো পিকাসোর পরিবর্তে হেনরি ফোর্ড "অনারারি উল্লেখ" তালিকায় যুক্ত হন। অবশেষে, বিভন্ন ব্যক্তির পুণতালিকায়ন করা হলেও, শীর্ষ দশ তালিকাভুক্ত কোন ব্যক্তির অবস্থান পরিবর্তিত করা হয় নি।
বাংলা অনুবাদ
২০০০ সালে বাংলাদেশের অনন্যা প্রকাশনী হতে আবু আজহার কর্তৃক ''মাইকেল এইচ. হার্ট-এর সেরা ১০০'' নামে বইটির প্রথম নির্ভরযোগ্য বাংলা অনুবাদ প্রকাশিত হয়, যা বইটির প্রথম সংস্করণ এর অনুবাদ।
ভামতী
ভামতী হল অদ্বৈত বেদান্তের একটি উপশাখা। এই উপশাখার নামটি আদি শঙ্করের লেখা ব্রহ্মসূত্র ভাষ্যের উপর বাচস্পতি মিশ্রের টীকার নাম থেকে উদ্ভূত।
মৈথিলি লোককথা থেকে জানা যায়, ভামতী হল বাচস্পতি মিশ্রের স্ত্রীর নাম। বাচস্পতি মিশ্র যখন এই টীকাটি রচনা করছিলেন, তখন তার স্ত্রী কোনো দাবি না রেখেই নিরন্তর তার সেবা করেছিলেন। বাচস্পতি মিশ্র এতই ব্যস্ত ছিলেন যে, ভুলেই গেছিলেন তার স্ত্রী আছে। টীকা রচনার কাজ শেষ করার পর তিনি ভামতীকে জিজ্ঞাসা করেন, "তুমি কে?" ভামতী উত্তর দেন, "আমি আপনার স্ত্রী।" বাচস্পতি মিশ্র নিজের স্ত্রীকে কতটা অবহেলা করেছেন দেখে দুঃখিত হন। তাই তিনি তার টীকাটি নিজের স্ত্রীর নামে নামাঙ্কিত করেন।
বাচস্পতি মিশ্র শঙ্করের চিন্তাধারার সঙ্গে মণ্ডন মিশ্রের মতের মিলন ঘটাতে চেয়েছিলেন। ভামতী শাখাটি তাত্ত্বিক মতবাদের উপর প্রতিষ্ঠিত। এই মতে জীব হল অবিদ্যার উৎস।
জিতেন্দ্র নারায়ণ
মহারাজা শ্রী স্যার জিতেন্দ্র নারায়ণ ভূপ বাহাদুর (২০  ডিসেম্বর ১৮৮৬ – ২০ ডিসেম্বর ১৯২২) বৃটিশ ভারতের তদানীন্তন কোচবিহার  দেশীয় রাজ্যের ১৯১৩ খ্রিস্টাব্দের সেপ্টেম্বর হতে ১৯২২ খ্রিস্টাব্দের ডিসেম্বর, আমৃত্যু মহারাজা ছিলেন।
জন্ম ও প্রারম্ভিক জীবন
জিতেন্দ্র নারায়ণের জন্ম ১৮৮৬ খ্রিস্টাব্দের ২০শে ডিসেম্বর কোচবিহার রাজবাড়িতে। তিনি মহারাজা নৃপেন্দ্র নারায়ণ ও সুনীতি দেবীর দ্বিতীয় সন্তান ছিলেন। তাদের তৃতীয় সন্তান ছিলেন ভিক্টর নীতিন্দ্র নারায়ণ ভূপ বাহাদুর। জিতেন্দ্র নারায়ণ  বরোদা রাজ্যের মহারাজা তৃতীয় সয়াজিরাও গাইকোয়াড ও মহারানি চিমনাবাঈ কন্যা ইন্দিরা রাজে'কে বিবাহ করেন। তাদের দুই পুত্র সন্তান- জগদ্দীপেন্দ্র নারায়ণ ও ইন্দ্রজিতেন্দ্র নারায়ণ এবং তিন কন্যা সন্তান - ইলা দেবী, গায়ত্রী দেবী ও মেনকা দেবী। তার প্রথম ভাগিনেয় ছিলেন চিত্তরঞ্জন এবং  রূপনারায়ণপুরের রাজা জলধর বসু।
উইন্ডোজ সার্ভার ২০১৯
উইন্ডোজ সার্ভার ২০১৯ হচ্ছে একটি সার্ভার অপারেটিং সিস্টেম যা মাইক্রোসফট কর্তৃক মাইক্রোসফট এনটি পরিবারের অন্তর্গত একটি অপারেটিং সিস্টেম হিসেবে তৈরি হচ্ছে। ২০ মার্চ ২০১৮ এর ঘোষণা আসে এবং একইদিন প্রথম উইন্ডোজ ইনসাইডার প্রিভিউ সংস্করণ মুক্তি পায়।
নন্দাইগাজন রেলওয়ে স্টেশন
নন্দাইগাজন রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি নন্দাইগাজন এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৬১ কি.মি. দূরে স্টেশনটি অবস্থিত।
ইতিহাস
নন্দাইগাজন রেলওয়ে স্টেশনটি পশ্চিমবঙ্গের এন এইচ-৪১, নন্দাইগাজন তে অবস্থিত। স্টেশন কোড হল (এনডিজিজে)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি ভোগপুর এবং মেছেদা এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
জেমিমা মুর
ব্যক্তিগত
জেমিমা জন্ম ভিক্টোরিয়ার জিলং শহরে। মাত্র ছয় বছর বয়সে, একটি বিরল মেরুদণ্ডের ভাইরাসের কোপে আক্রান্ত হন এবং তাঁর পিঠের নীচ থেকে পক্ষাঘাতগ্রস্ত করে দেয়।
খেলোয়াড়ের জীবন
২০০৮ গ্রীষ্মের প্যারা অলিম্পিকসে চীনের বেইজিংয়ে তিনি অংশ নিয়েছিলেন। সেখানে তিনি মহিলাদের টি৫৩-৫৪ ৪ x ১০০ মিটার রিলে ইভেন্টে রৌপ্য পদক জিতেছিলেন। তিনি টি-৫৪, ১০০ মিটারেও প্রতিদ্বন্দ্বিতা করেছিলেন তবে ট্রায়ালে তিনি তৃতীয় স্থান অর্জন করেন এবং ফাইনালে উঠতে ব্যর্থ হন।
২০১৬ সালের রিও প্যারালিম্পিকেও তিনি অংশ নিয়েছিলেন। যেখানে তিনি মহিলাদের ৪×৪০০ মি টি৫৩-৫৪ রিলতে রৌপ্য পদক জয় করেছিলেন। তিনি মহিলাদের টি-৫৪ ১০০ মি এবং ৪০০ মি এবং মহিলা ৮০০ মিটারে, তেমন ভাল ফল করতে পারেনি এবং দশম স্থান অর্জন করেছিলেন।
২০১৭ সালে, ইংল্যান্ডের লন্ডনে, ওয়ার্ল্ড প্যারা অ্যাথলেটিক্স চ্যাম্পিয়নশিপে তিনি মহিলাদের ৪০০ মিটার টি-৫৪, ৮০০ মিটার টি-৫৩ এবং ১৫০০ মিটার টি-৫৪ ইভেন্টে দশম স্থান অর্জন করেছিলেন। তিনজন জিলং প্যারা অ্যাথলিট চ্যাম্পিয়নশিপে জন্য নির্বাচিত করা হয়েছিল, তাঁদের মধ্যে তিনি ছাড়া, মার্টিন জ্যাকসন এবং স্যাম ম্যাকিনটোশ ছিলেন।
রংপুর-৭
ইতিহাস
রংপুর-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
দক্ষিণ অ্যালাবামা বিশ্ববিদ্যালয়
ইউনিভার্সিটি অব সাউথ অ্যালাবামা (ইউএসএ) বা দক্ষিণ অ্যালাবামা বিশ্ববিদ্যালয় হল অ্যালাবামা অঙ্গরাজ্যের মোবিলের একটি সরকারি গবেষণা বিশ্ববিদ্যালয়। এটি ১৯৬৩ সালের মে মাসে অ্যালাবামা আইনসভা দ্বারা তৈরি করা হয়েছিল এবং অ্যালাবামা বিশ্ববিদ্যালয় দ্বারা মোবিলে পরিচালিত বিদ্যমান সম্প্রসারিত কর্মসূচিগুলিকে প্রতিস্থাপন করেছিল। প্রথম পঠন-পাঠন ১৯৬৪ সালের জুন মাসে অনুষ্ঠিত হয়েছিল, যেখানে ২৭৬ জন শিক্ষার্থী ভর্তি হয়েছিল; প্রথম সমাবর্তন ১৯৬৭ সালের জুন মাসে অনুষ্ঠিত হয়েছিল, এই অনুষ্ঠানে ৮৮ টি ব্যাচেলর ডিগ্রি প্রদান করা হয়েছিল।
বিশ্ববিদ্যালয়টি দশটি মহাবিদ্যালয় ও বিদ্যালয়ে বিভক্ত, যা অ্যালাবামার দুটি রাষ্ট্র-সমর্থিত চিকিৎসা শিক্ষা প্রতিষ্ঠানের মধ্যে একটি অন্তর্ভুক্ত করে। দক্ষিণ অ্যালাবামা বিশ্ববিদ্যালয়ে ২০১৮ সালে ১৫,০৯৩ জন শিক্ষার্থীর তালিকাভুক্তি ছিল। ২০১৯ সালের বসন্তের মধ্যে, বিশ্ববিদ্যালয়টি ৯০,০০০-এর বেশি ডিগ্রি প্রদান করেছিল। এটি "আর২: ডক্টরাল বিশ্ববিদ্যালয় - উচ্চ গবেষণা কার্যকলাপ"-এর মধ্যে শ্রেণীবদ্ধ।
বিশ্ববিদ্যালয়ের বার্ষিক বেতন ৬,০০০ জন কর্মী সহ $৪০০ মিলিয়নেরও বেশি (মার্কিন), এবং মোবিলে দ্বিতীয় বৃহত্তম নিয়োগকর্তা। বিশ্ববিদ্যালয়টি দাবি করে, যে প্রতিষ্ঠাটির বার্ষিক ৩ বিলিয়ন মার্কিন ডলারের অর্থনৈতিক প্রভাব রয়েছে।
অধ্যয়ন বিষয়ক
থাম্ব|বাম|দ্য প্যাট ক্যাপস কোভি কলেজ অব অ্যালাইড হেলথ অ্যান্ড কলেজ অব নার্সিং
বিশ্ববিদ্যালয়টি দশটি মহাবিদ্যালয় ও বিদ্যালয়ে স্নাতকার্থী ও স্নাতক উপাধির একটি পরিসীমা প্রদান করে। বেশ কিছু কার্যক্রম স্নাতকার্থী উপাধি ছাড়াও মাস্টার্স স্তরের উপাধি প্রদান করে। আবার্ন বিশ্ববিদ্যালয়ের সহযোগিতায় প্রদত্ত ডক্টর অব ফার্মেসি ডিগ্রি সহ ডক্টরাল স্তরের উপাধিগুলি বিভিন্ন ক্ষেত্রে দেওয়া হয়।
বিশ্ববিদ্যালয় নিকটবর্তী বল্ডউইন কাউন্টির ফেয়ারহপ বিদ্যায়তনেও পঠন-পাঠন প্রদান করে, এবং উপসাগরীয় উপকূলে ২০১৫ সালে নতুন উপসাগরীয় উপকূল বিদ্যায়তন খুলেছে। দক্ষিণ অ্যালাবামার স্নাতকার্থী শিক্ষার্থীরা সব মিলিয়ে ৫০ টিরও বেশি ব্যাচেলর উপাধি ও শংসাপত্র কার্যক্রম থেকে বেছে নিতে পারে, যখন প্রতিষ্ঠানে ৪০ টিরও বেশি মাস্টার্স ডিগ্রি কার্যক্রম রয়েছে। দক্ষিণ অ্যালাবামা বিশ্ববিদ্যালয়টি ২০১১ সালের হিসাবে দক্ষিণ মার্কিন যুক্তরাষ্ট্রের ২২তম সেরা সরকারি বিশ্ববিদ্যালয় এবং সামগ্রিকভাবে ৫২তম (দক্ষিণে)। এটির গ্রহণযোগ্যতার হার ৮৬.৫ শতাংশ।
বানাপুর
বানাপুর (Banapur) ভারতের ওড়িশা রাজ্যের খুরদা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১ মিটার (৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বানাপুর শহরের জনসংখ্যা হল ১৬,৪৩৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে বানাপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
রজন
পলিমার রসায়ন এবং পদার্থ বিজ্ঞানে, রজন হল উদ্ভিদ থেকে উৎপন্ন একটি কঠিন বা অত্যন্ত সান্দ্র পদার্থ যা সাধারণত পলিমারে রূপান্তরযোগ্য। রজন সাধারণত এক জৈব যৌগের মিশ্রণ।এই নিবন্ধটি প্রাকৃতিকভাবে উৎপাদিত রজন কে কেন্দ্র করে তৈরি।
উদ্ভিদ বাইরের আঘাতের প্রতিক্রিয়া রূপে তাদের প্রতিরক্ষামূলক সুবিধার জন্য রজন নিঃসরণ করে। রজন উদ্ভিদকে পোকামাকড় এবং রোগজীবাণু থেকে রক্ষা করে। এছাড়া রজন বিভিন্ন তৃণভোজী প্রাণী, পোকামাকড় এবং রোগজীবাণু কে বিভ্রান্ত করে, অপরদিকে রজনের উদ্বায়ী ফেনোলিক যৌগগুলি উদ্ভিদের উপকারী জীবদের আকৃষ্ট করে যেমন প্যারাসাইটয়েড
সায়েশা সায়গল
সায়েশা সায়গল একজন ভারতীয় অভিনেত্রী, যিনি সাধারণত তামিল ভাষার চলচ্চিত্রে অধিক অভিনয় করে থাকেন এবং একই সাথে তিনি কিছু বলিউড এবং তেলুগু চলচ্চিত্রেও অভিনয় করেন। তেলুগু চলচ্চিত্র "আখিল" (২০১৫) এ কাজ করার পর, তিনি অজয় দেবগণ এর বিপরিতে "শিভায়" (২০১৬) চলচ্চিত্রের মাধ্যমে বলিউডে আত্মপ্রকাশ করেন।  "ভানামাগান" (২০১৭) এর মাধ্যমে তিনি তামিল চলচ্চিত্রে আত্মপ্রকাশ করেন।
ব্যক্তিগত জীবন
সায়েশা সায়গল অভিনেতা সুমিত সায়গল এবং শাহিন বানুর মেয়ে। তিনি অভিনেত্রী সাইরা বানু এবং দিলীপ কুমার-এর প্রভাইঝি। ১০ মার্চ ২০১৯ সালে তিনি "ঘাজিনিকান্থ" সিনেমায় তার সহকর্মী আরিয়াকে বিয়ে করেন।
কর্মজীবন
সায়েশা চলচ্চিত্র জগতে প্রবেশ করেন তেলুগু চলচ্চিত্র "আখিল" (২০১৫) এর মাধ্যমে। তিনি বলিউড এ আত্মপ্রকাশ করেন অজয় দেবগন-এর বিপরিতে "শিভায়" চলচ্চিত্রে অভিনয় করে। তিনি ব্যবসাসফল "ভানাম্মাগন" এর মাধ্যমে তামিল চলচ্চিত্রে আত্মপ্রকাশ করেন। ২০১৮ সালে তিনি কারথি এর বিপরিতে "কাদাইকুত্ত্য সিংগাম", ভিজয় সেথুপাথি এর বিপরিতে "জাংগা" এবং আরিয়া এর বিপরিতে "গাজনিকান্থ" সিনেমায় অভিনয় করেন।
উত্তরা বাওকর
উত্তরা বাওকর একজন ভারতীয় মঞ্চ, চলচ্চিত্র এবং টেলিভিশন অভিনেত্রী। তিনি বেশ কয়েকটি উল্লেখযোগ্য মঞ্চ নাটকে অভিনয় করেছিলেন, এরমধ্যে আছে মুখ্যমন্ত্রী, মেনা গুরজারি, ওথেলো, তুঘলক , ছোট সাইয়াদ বড় সইয়াদ  উমরাও জান  ইত্যাদি। ১৯৭৮ সালে, তিনি কুসুম কুমারের হিন্দি অনুবাদে জয়বন্ত দলবির নাটক সন্ধ্যা ছায়া  পরিচালনাও করেছিলেন।
১৯৮৪ সালে, তিনি সংগীত নাটক অকাদেমি পুরস্কার এবং হিন্দি থিয়েটারে অভিনয়ের জন্য ভারতের জাতীয় একাডেমী পুরস্কার জিতেছিলেন। তিনি সদাশিব আম্রপুরকর ও রেণুকা দফতরদারের সাথে দোঘি (১৯৯৫) এবং সোনালী কুলকার্নির সাথে উত্তরায়ণ  (২০০৫), শেওরি  (২০০৬) এবং রেস্তোঁরা (২০০৬) এর মতো মারাঠি ছবিতেও অভিনয় করেছেন।
১৯৮৯ সালে তিনি এক দিন অচানক ছবিতে অভিনয়ের জন্য সেরা সহ অভিনেত্রীর জাতীয় চলচ্চিত্র পুরস্কার পেয়েছিলেন।
কর্ম জীবন
মারাঠি মঞ্চে উত্তরা তাঁর কর্ম জীবন শুরু করেছিলেন। তিনি বেশ কয়েকটি উল্লেখযোগ্য নাটকে মূল ও বিশেষ চরিত্রে অভিনয় করেছিলেন, যেমন মুখ্যমন্ত্রী তে পদ্মাবতী, 'মেনা গুরজারি'-তে মেনা, শেক্সপিয়ারের ওথেলো তে ডেসডিমোনা, গিরিশ কারনাডের  তুঘলক এ নাট্যকারের মা, ছোট সাইয়াদ বড় সইয়াদ এ নাচনী, এবং  উমরাও জান  নাটকে মুখ্য ভূমিকা উমরাও ইত্যাদি। দিল্লিতে এনএসডি-র প্রাক্তন শিক্ষার্থী হওয়ার কারণে, তিনি ১৯৭০ এবং ১৯৮০-এর দশকে এনএসডি নিধি সংস্থার সাথে শীর্ষস্থানীয় অভিনেত্রী হিসাবে ছিলেন। ১৯৮০-এর দশকের শেষের দিকে চলচ্চিত্রের দিকে এগিয়ে যাওয়ার আগে এই সময়টি হিন্দি থিয়েটারের পুনর্জাগরণ সময় হিসাবে বিবেচিত হয়েছিল। ১৯৭৮ সালে তিনি জয়বন্ত দলবির নাটক  সন্ধ্যা ছায়া  পরিচালনাও করেছিলেন। মূল নাটকের হিন্দি অনুবাদ করেছিলেন কুসুম কুমার। তিনি মারাঠি ছবি শেভরী এবং দোঘি তে সদাশিব আম্রপুরকরের সাথে অভিনয় করেছিলেন। উত্তরায়ণ এবং রেস্তোঁরা ছবিতে তিনি সোনালী কুলকার্নির সাথে বিশিষ্ট ভূমিকা পালন করেছিলেন। ১৯৮৪ সালে, তিনি সংগীত নাটক আকাদেমি পুরস্কার এবং হিন্দি থিয়েটারে অভিনয়ের জন্য ভারতের জাতীয় একাডেমির পুরস্কার জিতেছিলেন। এরপর ১৯৮৯ সালে তিনি এক দিন অচানক ছবিতে অভিনয়ের জন্য সেরা সহ অভিনেত্রীর জাতীয় চলচ্চিত্র পুরস্কার পেয়েছিলেন। এই ছবিটি পরিচালনা করেছিলেন মৃণাল সেন। এই চলচ্চিত্রে শাবানা আজমি শ্রীরাম লাগু অপর্ণা সেনের মত সহ শিল্পীদের তিনি পেয়েছিলেন।
উত্তরা বাওকার ভারতের একজন বরিষ্ঠ থিয়েটার ব্যক্তিত্ব। সম্প্রতি তিনি মর্যাদাপূর্ণ এমপি স্কুল অফ ড্রামা প্রতিষ্ঠানে একটি নাটকের ক্লাস নিতে ভোপালে গিয়ে ছিলেন। তিনি নাটক স্কুলে বাচ্চাদের সাথে একটি পারস্পরিক আলোচনা সভা পরিচালনা করেছিলেন। এরপরে তিনি গণমাধ্যমকে বলেছিলেন, "ভোপাল একটি সমৃদ্ধ সাংস্কৃতিক শহর যেখানে প্রচুর প্রতিভা খুঁজে পাওয়া যাবে। এমনকি আপনি এটিকে ভারতের সাংস্কৃতিক রাজধানী হিসাবেও বলতে পারেন।"
ব্যক্তিগত জীবন
উত্তরা বিবাহ করেন নি। এই বিষয়ে বলতে গিয়ে তিনি বলেছেন, "এটা কখনও ঘটেনি। আমি বিবাহিত জীবনের অভাব বোধ করি না। কারণ আমার উভয় লিঙ্গের অনেক বন্ধু রয়েছে। বিবাহ এবং মাতৃত্বের অভিজ্ঞতা না পাওয়া হিসাবে বলা যায়, এমন অনেক জিনিস রয়েছে যেগুলি সম্বন্ধে কারোর কারোর প্রথম অভিজ্ঞতা হত নি। এটি মানুষ হিসাবে বা অভিনেত্রী হিসাবে আমাকে অসম্পূর্ণ করে তোলে না"
কধুরখীল উচ্চ বিদ্যালয়ের প্রাচীন মৃৎভবন ও পার্বতী চরণ দীঘি
কধুরখীল উচ্চ বিদ্যালয়ের প্রাচীন মৃৎভবন ও পার্বতী চরণ দীঘি বাংলাদেশের চট্টগ্রাম জেলার বোয়ালখালী উপজেলায় অবস্থিত প্রত্নস্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
আবুল বরকত
আবুল বরকত (১৩ অথবা ১৬ জুন ১৯২৭ – ২১ ফেব্রুয়ারি ১৯৫২) ছিলেন একজন বাঙালি ভাষা আন্দোলন কর্মী যিনি পাকিস্তানের রাষ্ট্রভাষা হিসেবে বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহীদ হিসেবে ভূষিত করা হয়।
প্রারম্ভিক জীবন
বরকত ১৯২৭ সালের ১৩ জুন (মতান্তরে ১৬ জুন) তৎকালীন ব্রিটিশ ভারতের পশ্চিমবঙ্গের মুর্শিদাবাদ জেলার ভরতপুর অঞ্চলের বাবলা গ্রামে জন্মগ্রহণ করেন। তার ডাক নাম আবাই। তার পিতার নাম শামসুদ্দিন ও মাতার নাম হাসিনা বেগম। বাবলা প্রাথমিক বিদ্যালয়ে তিনি তার শিক্ষাজীবন শুরু করেন। আবুল বরকতের প্রাতিষ্ঠানিক শিক্ষার সূচনা হয় বাবলা বহড়া প্রাথমিক বিদ্যালয়ে। তিনি  ১৯৪৫ সালে তালিবপুর উচ্চ বিদ্যালয় থেকে মাধ্যমিক ও ১৯৪৭ সালে বহরমপুর কৃষ্ণনাথ কলেজ থেকে উচ্চ মাধ্যমিক সম্পন্ন করেন। ভারত বিভাগের পর ১৯৪৮ সালে তার পরিবার ঢাকাতে চলে আসে। ১৯৫১ সালে ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে দ্বিতীয় শ্রেণিতে চতুর্থ হয়ে স্নাতক সম্পন্ন করেন এবং একই বিভাগে স্নাতকোত্তরে ভর্তি হন।
ভাষা আন্দোলন
right|thumb|১৯৫২ সালের ভাষা শহীদ আবুল বরকত, রফিক উদ্দিন আহমেদ, আবদুস সালাম, আবদুল জব্বার ঢাকা বিশ্ববিদ্যালয়ের শিক্ষক-শিক্ষার্থী কেন্দ্রে। বাংলাকে পাকিস্তানের অন্যতম রাষ্ট্রভাষা করার দাবিতে ১৯৫২-র ২১শে ফেব্রুয়ারি ঢাকা মেডিকেল কলেজের সম্মুখের রাস্তায় ১৪৪ ধারা ভেঙ্গে বিক্ষোভ প্রদর্শনরত ছাত্র-জনতার উপর পুলিশ গুলি চালালে হোস্টেলের ১২ নম্বর শেডের বারান্দায় গুলিবিদ্ধ হন আবুল বরকত। ঢাকা মেডিকেল কলেজের হাসপাতালে জরুরি বিভাগে ভর্তি অবস্থায় রাত আটটার দিকে মৃত্যুবরণ করেন। তার মৃত্যুর পর তার মাতা হাসিনা বেগম ১৯৬৩ সালে কেন্দ্রীয় শহীদ মিনার উদ্বোধন করেন।
মৃত্যু পরবর্তী
২১ ফেব্রুয়ারি, ১৯৫২ সালের রাতে আবুল বরকতের আত্মীয়-স্বজনের উপস্থিতিতে একজন ম্যাজিস্ট্রেটের তত্ত্বাবধানে আজিমপুর কবরস্থানে তাকে সমাহিত করা হয়। রাষ্ট্রভাষা আন্দোলনে আবদুস সালাম, রফিক, জব্বার, শফিউর রহমান প্রমুখ শহীদদের অন্যতম তিনি।
রুচা হাসাবনিস
রুচা হাসাবনিস (रुचा हसब्निस হচ্ছেন একজন সাবেক ভারতীয় টেলিভিশন অভিনেত্রী। হাসাননিস মারাঠি ধারাবাহিক চার চৌঘির মাধ্যমে অভিনয় জগতে পদার্পণ করেন, যেখানে তিনি দেবিকা চরিত্রে অভিনয় করেছেন। তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়াইয় "রাশি জিগর মোদী" চরিত্রে অভিনয়ের মাধ্যমে অধিক জনপ্রিয়তা অর্জন করেছেন।
ব্যক্তিগত জীবন
হাসাবনিস ২০১৫ সালের ২৬ জানুয়ারি রাহুল জাগদালের সাথে বিবাহ বন্ধনে আবদ্ধ হন।
খালিদ বিন আল-ওয়ালিদ মসজিদ
খালিদ বিন আল- ওয়ালিদ মসজিদ ( مسجد خالد بن الوليد     ) হলো হিমস, সিরিয়ার একটি মসজিদ, অ্যাশ-শুহাদা স্কোয়ারের হামা স্ট্রিটের পাশে একটি পার্কে অবস্থিত। মসজিদটি খালিদ ইবনে আল-ওয়ালিদের উদ্দেশ্যে উৎসর্গ করা হয়েছে, একজন আরব সামরিক কমান্ডার যিনি ৭ম শতাব্দীতে ইয়ারমুকের সিদ্ধান্তমূলক যুদ্ধের পরে সিরিয়ার মুসলিম বিজয়ের নেতৃত্ব দিয়েছিলেন, যা সিরিয়ায় বাইজেন্টাইন শাসনের অবসান ঘটায়। তাঁর গম্বুজ-শীর্ষ সমাধি প্রার্থনা হলের এক কোণে অবস্থিত এবং এটি একটি তীর্থস্থান হিসাবে কাজ করেছে। সাদা এবং কালো পাথরের পর্যায়ক্রমে অনুভূমিক সারি দিয়ে নির্মিত সরু গ্যালারি সহ দুটি লম্বা মিনার ভবনটির উত্তর-পশ্চিম এবং উত্তর-পূর্ব দিকের দিকে অবস্থিত এবং লেভান্টের ঐতিহ্যবাহী ইসলামিক স্থাপত্য শৈলীকে প্রতিফলিত করে।
ইতিহাস বর্ণনা
৭ ম শতাব্দীতে খালিদ বিন ওয়ালিদ সমাধির পাশে একটি ছোট মসজিদ নির্মিত হয়েছিল। বর্তমান অভ্যন্তরীণ উপাসনালয় যেখানে খালিদের সমাধি রয়েছে তা ১১ শতকের তারিখের, এবং এটিকে "উল্লেখযোগ্য তীর্থস্থান" হিসাবে বিবেচনা করা হয়।
বেশ কয়েকটি সূত্র জানায়, যে খালিদ ইবনে আল-ওয়ালিদ মসজিদটি মূলত ১২৬৫ সালে মামলুক সুলতান আল-জাহির বেবারসের শাসনামলে খালিদের সমাধির চারপাশে নির্মিত হয়েছিল  পরে ১২৯১  সালে মামলুক সুলতান আল-আশরাফ খলিলের শাসনামলে ভবনটি পুনরুদ্ধার করা হয়। স্থানীয় ঐতিহাসিকদের  অনুসারে, যখন ১৫ শতকের গোড়ার দিকে টেমেরলেন সিরিয়া আক্রমণ করেছিলেন, তখন তিনি হোমসকে ধ্বংসের হাত থেকে রক্ষা করেছিলেন কারণ এতে মসজিদ এবং খালিদ ইবনে আল-ওয়ালিদের সমাধি ছিল, যাকে তিনি ইবনে আল-ওয়ালিদের ভূমিকার আলোকে অত্যন্ত সম্মান করেছিলেন। ইসলামিক নবী মুহাম্মদের একজন সহচর এবং মুসলিম আরব সেনাবাহিনীর একজন কমান্ডার যিনি দামেস্ক এবং বাইজেন্টাইন সিরিয়া শহর জয় করেছিলেন ।
১৭ এবং ১৮ শতক জুড়ে, উসমানীয় শাসনামলে, দান্দান পরিবার, আরব বনি খালিদ উপজাতির সবচেয়ে বিশিষ্ট গোষ্ঠী, সমাধি এবং মসজিদের বর্ধিত রাজস্ব শেয়ারে একটি অংশীদারিত্ব ছিল। বনি খালিদ ইবনুল ওয়ালিদ এবং তার নেতৃত্বে সিরিয়া বিজয়ে অংশগ্রহণকারী উপজাতিদের বংশধর বলে দাবি করেছিল। যাইহোক, পূর্বে মামলুক-যুগের ঐতিহাসিক আল-কালকাশান্দি দ্বারা তাদের বংশের দাবি খণ্ডন করা হয়েছিল।
বর্তমান সময়ের মসজিদটি ২০ শতকের প্রথম দিকে নির্মিত হয়েছিল, যদিও কিছু উৎস দাবি করে যে এটি ১৯ শতকের শেষের দিকে।  নাজিম হুসেন পাশা ১৮৯৫এবং ১৯০৯ সালের মধ্যে সিরিয়ার অটোমান গভর্নর, সুলতান আবদ আল-হামিদ দ্বিতীয়ের শাসনামলে, সংস্কারের জন্য মামলুক-যুগের মসজিদ ভেঙে ফেলার নির্দেশ দেন। গভর্নর হিসেবে হোসেন মেয়াদ হওয়ার পর ১৯১২ সালে সংস্কার কাজ সম্পন্ন হয়। সুতরাং, বর্তমান খালিদ ইবন আল-ওয়ালিদ মসজিদটি তুলনামূলকভাবে সাম্প্রতিক নির্মাণের এবং এটি তার অটোমান স্থাপত্য শৈলীর জন্য বিখ্যাত।    ঐতিহাসিক ডেভিড নিকোলের মতে, উসমানীয় সরকারের মসজিদের নির্মাণ ছিল সিরিয়ার ক্রমবর্ধমান অশান্ত আরব বাসিন্দাদের আনুগত্য বজায় রাখার একটি প্রচেষ্টা। পরবর্তী বছরগুলিতে খালিদকে আরব জাতীয়তাবাদের নায়ক এবং প্রতীক হিসাবে গ্রহণ করা হয়েছিল।
আধুনিক যুগ
২০০৭ সাল পর্যন্ত, মসজিদের কার্যক্রম শায়খ হাইথাম আল-সাঈদ এবং আহমদ মিথকান দ্বারা সংগঠিত হয়েছিল। মসজিদকে চিত্রিত করা স্ট্যাম্প বিভিন্ন মূল্যবোধে জারি করা হয়েছে।
খালিদ ইবন আল-ওয়ালিদ মসজিদ সিরিয়ার গৃহযুদ্ধের সময় সরকার বিরোধী বিদ্রোহীদের প্রতীক ছিল। দ্য নিউ ইয়র্ক টাইমসের মতে, ১৮ জুলাই ২০১১ তারিখে একটি অন্ত্যেষ্টিক্রিয়ায় অংশগ্রহণকারী ১০ জন বিক্ষোভকারীকে সিরিয়ার নিরাপত্তা বাহিনী হত্যা করে সিরিয়ার সরকার যে মসজিদটিকে বিদ্রোহীরা "অস্ত্র ও গোলাবারুদ ডিপো"-এ পরিণত করেছে বলে বিদ্রোহীদের দ্বারা ২৭ জুলাই ২০১৩ সালে পরিত্যক্ত হয়েছিল সরকারি বাহিনীর গোলাগুলিতে মসজিদের ভেতরে খালিদের সমাধি ক্ষতিগ্রস্ত হয়। সিরিয়ান আর্মির হাতে ধরা পড়ার পর, রাষ্ট্রীয় মিডিয়া মসজিদের ভিতরে ব্যাপক ক্ষয়ক্ষতি দেখায়, এর কিছু অংশ পুড়িয়ে দেওয়া এবং সমাধির দরজা ধ্বংস করা সহ। চেচেন নেতা রমজান কাদিরভ মসজিদটি মেরামত করে এটি পুনরায় চালু করেছিলেন।
অবস্থান
মসজিদটি হোমসের খালদিয়া জেলায় অবস্থিত সিরিয়ার তৃতীয় বৃহত্তম শহর। এটি হামা স্ট্রিটের পাশে একটি পার্কে প্রায় অবস্থিত শউকরি আল-কুওয়াতলি রাস্তার উত্তরে,  ন্যাশনাল হাসপাতালের দক্ষিণ-পশ্চিমে এবং  ছাই-শৌহাদা স্কোয়ারের সোক থেকে।
উঠানে মামলুক আবলাক স্টাইলের পাথরের কাজ ব্যবহার করা হয়েছে। পুরাতন কবরস্থান, যা এক সময় মসজিদকে ঘিরে ছিল স্থানান্তর করা হয়েছে এবং তার জায়গায় একটি বড় বাগান তৈরি করা হয়েছে।
স্থাপত্য
মসজিদটি উসমানীয় স্থাপত্য শৈলীতে এতে একটি বড় উঠোন রয়েছে এবং "দেয়ালগুলি কালো এবং সাদা পাথরের বিকল্প ব্যান্ডে সজ্জিত", অর্থাৎ, আবলাক। এটির দুটি লম্বা শ্বেতপাথরের মিনারগুলির দ্বারা আলাদা করা হয়েছে যেখানে সাদা এবং কালো পাথরের তৈরি সরু গ্যালারী রয়েছে যা বিকল্প অনুভূমিক সারিতে স্থাপন করা হয়েছে। ভবনটির উত্তর-পশ্চিম এবং উত্তর-পূর্ব দিকে অবস্থিত তারা লেভান্টের ঐতিহ্যবাহী ইসলামিক স্থাপত্য শৈলীকে প্রতিফলিত করে। মিনার এবং জানালার ফ্রেম সাদা চুনাপাথর দিয়ে তৈরি। ভবনটির ধাতব কেন্দ্রীয় গম্বুজটি রূপালী রঙের এবং সূর্যের আলো প্রতিফলিত করে। এটি মামলুক আবলাক শৈলীতে নির্মিত  বিশাল কলাম দ্বারা সমর্থিত। বড় কেন্দ্রীয় গম্বুজ ছাড়াও নয়টি ছোট গম্বুজ রয়েছে।
একটি বড় প্রার্থনা হল অভ্যন্তরের বেশিরভাগ অংশ তৈরি করে। দেয়ালগুলি বেসাল্ট পাথর দিয়ে তৈরি, একটি নির্মাণ সামগ্রী যা হোমসে ব্যাপকভাবে পাওয়া যায়। খালিদ ইবনুল ওয়ালিদের সমাধি এক কোণে। খালিদের সমাধিতে একটি অলঙ্কৃত গম্বুজ এবং অভ্যন্তরীণ অংশ রয়েছে যা 50 টিরও বেশি বিজয়ী যুদ্ধকে চিত্রিত করে যা তিনি আদেশ করেছিলেন।  তার পাশেই তার ছেলেকে দাফন করা হয়েছে। খালিদের কবরের উপরে কুফিক শিলালিপি এবং কুরআনের সহ একটি কাঠের সারকোফ্যাগাস খোদাই করা হয়েছিল। সংস্কারের সময় সারকোফ্যাগাসটি দামেস্কের জাতীয় জাদুঘরে স্থানান্তরিত হয়েছিল।
মসজিদের একটি কোণে সবুজ কাপড়ে আচ্ছাদিত একটি ছোট সারকোফ্যাগাসও রয়েছে, যা উবায়দ আল্লাহ ইবনে উমরের সমাধি বলে মনে করা হয়।
রাজেন্দ্র নারায়ণ
রাজ রাজেন্দ্র নারায়ণ ভূপ বাহাদুর (১১ এপ্রিল ১৮৮২ – ১ সেপ্টেম্বর ১৯১৩), ছিলেন বৃটিশ ভারতের অধুনা পশ্চিমবঙ্গের কোচবিহার রাজ্যের মহারাজা  নৃপেন্দ্র নারায়ণ ভূপ বাহাদুরের জ্যেষ্ঠ সন্তান।
শিক্ষা
রাজ রাজেন্দ্র নারায়ণের জন্ম ১৮৮২ খ্রিস্টাব্দের ১১ই এপ্রিল  বৃটিশ ভারতের রাজধানী কলকাতার উডস্ ল্যান্ড  প্লেসের এক কুলীন কায়স্থ পরিবারে। তিনি পড়াশোনার জন্য বিলেত যান।
তিনি ১৯০২ খ্রিস্টাব্দের ৪ই জুন বৃটিশ সেনাবাহিনীর সাম্মানিক লেফটেন্যান্ট পদ প্রাপ্ত হন।
রাজত্ব
পিতার মৃত্যুর পর রাজা রাজেন্দ্র নারায়ণ ১৯১১ খ্রিস্টাব্দে কোচবিহার রাজ্যের বাইশতম মহারাজা হিসাবে অধিষ্ঠিত হন। তিনি নিজে ব্রাহ্মধর্ম গ্রহণ করলেও রাজকার্যে নিরপেক্ষ থাকার কারণে সকলের শ্রদ্ধাভাজন ছিলেন।
মৃত্যু
রাজেন্দ্র নারায়ণের অসুস্থতা হঠাৎ বৃদ্ধি হলে চিকিৎসার জন্য তাকে লন্ডন নিয়ে যাওয়া হয় এবং তাকে চিকিৎসক ড. রিজিন রাসেলের অধীনে রাখা হয়। কিন্তু তার শারীরিক অবস্থা খারাপ হলে, রাজেন্দ্র নারায়ণ কোচবিহারে শেষনিঃশ্বাস নেওয়ার আগ্রহ প্রকাশ করেন, কিন্তু লন্ডনে ১৯১৩ খ্রিস্টাব্দের ১লা সেপ্টেম্বরের  মধ্যরাত্রে প্রয়াত প্রয়াত হন। তার চিতাভস্ম কোচবিহারে আনা হয় এবং অন্তিম ক্রিয়া সম্পন্ন করা হয়। যেহেতু রাজা রাজেন্দ্র নারায়ণ নিঃসন্তান অবস্থায় পরলোক গমন করেন,১৯১৩ খ্রিস্টাব্দে জিতেন্দ্র নারায়ণ কোচবিহারের রাজ সিংহাসনে অধিষ্ঠিত হন।
মেমোরিস অব মার্ডার
মেমোরিস অফ মার্ডার হল  ২০০৩ সালের মুক্তিপ্রাপ্ত একটি দক্ষিণ কোরিয়ান ক্রাইম থ্রিলার চলচ্চিত্র যা বং জুন-হো দ্বারা সহ-লিখিত এবং পরিচালিত হয়। এটি কোরিয়ার প্রথম নিশ্চিত ধারাবাহিক হত্যাকাণ্ডের সত্য গল্পের উপর ভিত্তি করে তৈরি করা হয়েছে, যা ১৯৮৬ থেকে ১৯৯১ সালের মধ্যে জিয়াংগি প্রদেশের হোয়াসিওং-এ শহরে সংঘটিত হয়েছিল। সং কাং-হো এবং কিম সাং-কিউং যথাক্রমে ডিটেকটিভ পার্ক এবং ডিটেকটিভ এসইও চরিত্রে অভিনয় করেছেন, দুই গোয়েন্দা অপরাধ সমাধানের চেষ্টা করছেন। ২০০০ সালে তার প্রথম চলচ্চিত্র বার্কিং ডগস নেভার বাইট অনুসরণ করে বং পরিচালিত দ্বিতীয় ফিচার ফিল্ম ছিল এই চলচ্চিত্রটি। চিত্রনাট্যটি বং এবং শিম সুং-বো দ্বারা অভিযোজিত হয়েছিল কিম কোয়াং-রিমের ১৯৯৬ সালের মঞ্চ নাটক Come to See Me একই বিষয় নিয়ে। চলচ্চিত্রটি তার সুর, সিনেমাটোগ্রাফি, সম্পাদনা, স্কোর, সং এর অভিনয় এবং বং এর পরিচালনা ও চিত্রনাট্যের জন্য সমালোচকদের প্রশংসা অর্জন করেছে। চলচ্চিত্রটি ত্রিশটি পুরষ্কার এবং মনোনয়ন লাভ করে এবং অনেকে এটিকে সর্বকালের সেরা দক্ষিণ কোরিয়ান চলচ্চিত্রগুলির মধ্যে একটি হিসাবে বিবেচনা করে।
কাহিনিসংক্ষেপ
১৯৮৬ সালের অক্টোবরে মাসে দক্ষিণ কোরিয়া একটি ছোট শহরের উপকণ্ঠে দুই নারীকে ধর্ষণ ও হত্যা করা হয়। স্থানীয় গোয়েন্দা পার্ক ডু-ম্যান, এর আগে এমন একটি গুরুতর মামলার সাথে মোকাবিলা না করে, অভিভূত হয় - প্রমাণগুলি অনুপযুক্তভাবে সংগ্রহ করা হয়, পুলিশের অনুসন্ধানী পদ্ধতিগুলি সন্দেহজনক, এবং তাদের ফরেনসিক প্রযুক্তি প্রায় অস্তিত্বহীন। পার্ক দাবি করেছেন যে চোখের যোগাযোগের মাধ্যমে সন্দেহভাজনদের নির্ধারণের একটি উপায় রয়েছে। তিনি প্রথমে একটি ক্ষতবিক্ষত মানসিক প্রতিবন্ধী ছেলে, বেক কোয়াং-হোকে প্রশ্ন করার সিদ্ধান্ত নেন, কারণ তিনি শহরের আশেপাশের শিকারদের মধ্যে একজনকে অনুসরণ করতেন। পার্ক তার চোখের যোগাযোগের পদ্ধতি ব্যবহার করে, মনে করে বেক দায়ী, এবং তার সঙ্গী চো বেক থেকে বেরিয়ে আসা স্বীকারোক্তিগুলি বিট করে।
সিওলের একজন গোয়েন্দা, এসইও তাই-ইউন, তাদের সহায়তা করার জন্য স্বেচ্ছাসেবক। যাইহোক, তিনি এবং পার্কের পদ্ধতিগুলি সংঘর্ষ করে। এসইও বেকের হাতকে খুব দুর্বল বলে মনে করে এবং তার নাম পরিষ্কার করে এমন একটি বিস্তৃত অপরাধ করতে সক্ষম হওয়ার জন্য ক্ষতবিক্ষত করে। আরও হত্যাকাণ্ড সংঘটিত হওয়ার পরে, তারা বুঝতে পারে যে হত্যাকারী একটি বৃষ্টির রাত পর্যন্ত অপেক্ষা করে এবং কেবল লাল পোশাক পরা মহিলাদের হত্যা করে। অফিসার কোওন কুই-ওকে বুঝতে পারেন যে একটি স্থানীয় রেডিও স্টেশনকে সর্বদা একটি নির্দিষ্ট গান বাজানোর জন্য অনুরোধ করা হয় যে রাতে খুনগুলি সংঘটিত হয়।
সর্বশেষ নিহতের ময়নাতদন্ত করার পরে, তারা শরীরে একটি পীচের টুকরো আবিষ্কার করে। ক্লুগুলি তাদের একটি কারখানার শ্রমিক, পার্ক হাইওন-গ্যুতে নিয়ে যায়। এসইও নোট করে যে তার হাতগুলি বেঁচে থাকা ব্যক্তির বর্ণনার মতো নরম। হাইওন-গিউ অস্বস্তি দেখাতে শুরু করে যখন এসইও পীচগুলি উপস্থাপন করে এবং তারা মনে করে যে তারা হত্যাকারীকে খুঁজে পেয়েছে। চো নিয়ন্ত্রণ হারিয়ে ফেলে এবং হাইওন-গিয়ুকে মারধর করে, তাদের উর্ধ্বতনকে জিজ্ঞাসাবাদ কক্ষ থেকে তাকে নিষিদ্ধ করার জন্য প্ররোচিত করে। পার্ক এবং এসইও বেকের আগের স্বীকারোক্তিটি শোনেন। এসইও উল্লেখ করেছেন যে তিনি এমনভাবে কথা বলেন যেন অন্য কেউ এটি করেছে এবং তারা বুঝতে পারে যে তিনি হত্যার বিবরণ জানতেন কারণ তিনি এটি প্রত্যক্ষ করেছিলেন। তারা বেকের বাবার রেস্টুরেন্টে যায়, কেবল সেখানে একটি মাতাল চো আবিষ্কার করার জন্য। লোকেরা যখন সংবাদ দেখে এবং পুলিশ কর্মকর্তাদের উপহাস করে, তখন সে সবাইকে মারধর করে এবং বেক মাঠে যোগ দেয়, চো-এর পায়ে একটি কাঠের বোর্ড সুইং করে এবং দুর্ঘটনাক্রমে এটি একটি মরিচা পেরেক দিয়ে ছিদ্র করে। পার্ক এবং এসইও বেককে তাড়া করে এবং তাকে প্রশ্ন করে, কিন্তু সে ভয় পেয়ে যায় এবং একটি আসন্ন ট্রেনের পথে দৌড়ে যায়, যেখানে তাকে আঘাত করা হয় এবং হত্যা করা হয়।
পার্ক জানতে পারে যে চোএর পা কেটে ফেলতে হবে কারণ পেরেকটি টিটেনাস সৃষ্টি করেছিল, তাকে দোষী বোধ করে। তারা মৃতদেহগুলির মধ্যে একটিতে বীর্য আবিষ্কার করে, তবে কোরিয়ার ডিএনএ প্রোফাইলিং অভাবের কারণে, সন্দেহজনক হাইওন-গিউ হত্যাকারী কিনা তা নিশ্চিত করার জন্য নমুনাটি মার্কিন যুক্তরাষ্ট্রে পাঠানো হয়। ওই রাতেই এক তরুণীকে হত্যা করা হয়। অপরাধ স্থলে, সিও মেয়েটিকে একই স্কুলছাত্রী হিসাবে স্বীকৃতি দেয় যা তিনি তদন্ত করার সময় বন্ধুত্ব করেছিলেন। রাগান্বিত হয়ে, তিনি হাইওন-গুয়ুকে আক্রমণ করেন যতক্ষণ না তিনি আমেরিকা থেকে ফলাফল নিয়ে আসা পার্কের দ্বারা বাধাপ্রাপ্ত হন। নমুনাটি হাইওন-গিউয়ের ডিএনএর সাথে সম্পর্কিত অমীমাংসিত বলে মনে করা হয় এবং পার্ক হাইওন-গ্যুকে যেতে দেয়।
মোহাম্মদ সিরাজুদ্দীন কাসিমপুরী
মোহাম্মদ সিরাজুদ্দীন কাসিমপুরী (২২ অক্টোবর ১৯০১ – ১৮ ডিসেম্বর ১৯৭৯) হলেন বাংলাদেশের একজন প্রখ্যাত লোকসাহিত্য সংগ্রাহক ও গবেষক। তিনি বাংলার লোক সাহিত্যের ক্ষেত্রে বিশেষ অবদান রাখায় পাকিস্তান এবং বাংলাদেশ - উভয় দেশ হতেই রাষ্ট্রীয় সম্মাননা লাভ করেন।
জন্ম ও পারিবারিক পরিচিতি
সিরাজুদ্দীন ১৯০১ সনে (১৩০৮ বাংলা সনে) নেত্রকোণা জেলার কেন্দুয়া থানার মদনপুর ইউনিয়নের কাসিমপুর গ্রামে এক কৃষক পরিবারে জন্মগ্রহণ করেন। নিজ গ্রাম কাসিমপুরের সংগে নিজের নামটি যুক্ত করে কাসিমপুরী হিসেবে পরিচিত হন। সিরাজুদ্দিন কাসিমপুরীর বাল্য শিক্ষা শুরু হয় নিজ গ্রামের মক্তবে। সেখান থেকে কোরান শিক্ষা করার পর তাকে পাশের গ্রাম নরেন্দ্রনগরে তার মামার বাড়িতে পাঠিয়ে দেয়া হয়। নরেন্দ্রনগর পাঠশালায় তিনি বাংলা শিক্ষা শুরু করেন। তৃতীয় শ্রেণীর বার্ষিক পরীক্ষায় উত্তীর্ণ হওয়ার পরই পিতৃবিয়োগ ঘটে। পিতৃবিয়োগের পর তার মা মেহেরজানও কিছু দিনের জন্য নরেন্দ্রনগরে তার পিত্রালয়ে চলে যেতে বাধ্য হন। এভাবে ধীরে ধীরে সিরাজুদ্দিন মামার আশ্রয়ে বড় হতে লাগলেন। দুরন্তপনা সিরাজুদ্দিনের হৈ-চৈ আর লাফালাফিতে কেটে যায়। পিত্রবিয়োগের কয়েকটি বছর। আর সেই সঙ্গে চলতে থাকে গ্রাম্য নাট্যাভিনয় পালা গান ও কেচ্ছার আসরে নিয়মিত যোগদান। কয়েক বছর বিদ্যায়ের পড়াশোনার সঙ্গে একরূপ সংশ্রম বর্জিত হয়েই ছিলেন। সেই সময় নরেন্দ্রনগর গ্রামে প্রতিষ্ঠিত হয় ‘মাইনর স্কুল’ সেখানে ৬ষ্ঠ শ্রেণী পর্যন্ত পড়ানো হত। মাইনর স্কুলের প্রতিষ্ঠাতা শিক্ষকদের অন্যতম মহিউদ্দীন এবং প্রধান শিক্ষক বিপিনচন্দ্র ভট্টাচার্য উদ্যোগী হয়েই সিরাজুদ্দিনকে ভর্তি করে নেন। ‘মাইনর’ পরীক্ষা পাশ করার পর আর পড়াশোনা করার কোন সুযোগ রইল না।
কাসিমপুর থেকে পাঁচ মাইল দূরে প্রতিষ্ঠিত হয়েছিল একটিমাত্র স্কুল জয়নাথ চক্রবর্তী ইনস্টিটিউশন আশুজিয়া ১৮/১৯ বছর বয়সে তিনি আশুজিয়া জয়নাথ চক্রবর্তী ইনস্টিটিউশনে ৭ম শ্রেণীতে ভর্তি হন। এই পিতৃহীন ও দরিদ্র্য কৃষক সন্তানের পক্ষে হাইস্কুলে ভর্তি হওয়া কিছুতেই সম্ভব হতো না যদিনা এই স্কুলের ছাত্র বৎসল শিক্ষক জয়চন্দ্র রায়ের সক্রিয় সহযোগিতা না পেতেন। সিরাজুদ্দিনের চেতনা ও স্বদেশপ্রীতি সঞ্চারে জয়চন্দ্র বাবুর প্রভাব খুবই গবীরভাবে কার্যকর হয়েছিল। কিন্তু অভাব ও দারিদ্র সিরাজুদ্দিনের পড়াশোনায় বাঁধা হয়ে দাঁড়িয়েছিল। ৮ম শ্রেণী পর্যন্ত পড়েই তিনি বাধ্য হলেন স্কুল ছেড়ে দিতে। বেড়িয়ে পড়েন রোজগারের সন্ধানে। এ সময় তার গ্রামের বাড়ী থেকে ৫ মাইল দুরের দল্পা ইউনিয়নের রঘুনাথপুর গ্রামে ঠাকুরজী নামে এক পাঠশালার শিক্ষকের গুরু ট্রেনিং নেয়ার ছুটিকালীন সময়ে ১ বৎসরের জন্য বদলী শিক্ষক পদে স্থলাভিষিক্ত হন তিনি।
সিরাজুদ্দিন কাসিমপুরীর কর্ম জীবনের শুরু হয় ১৯২১ সালে রঘুনাথপুর পাঠশালায় শিক্ষকতার মধ্যদিয়ে। এই সময় স্কুল পরিদর্শক লক্ষীকান্ত দাস রঘুনাথপুর পাঠশালা পরিদর্শন করেন এবং সিরাজ উদ্দীনের পাঠদান কূশলতা এবং সাহিত্য জ্ঞানের পরিচয় পেয়ে তিনি মুগ্ধ হন। তাই রঘুনাথপুর পাঠশালায় স্থায়ী শিক্ষক নিযুক্তির ব্যবস্থা করে গুরু ট্রেনিং নেয়ার পরামর্শ দেন।
১৯২৩ সালে ছুটি নিয়ে নেত্রকোণা গুরু ট্রেনিং স্কুলে ভর্তি হন এবং ভালভাবে ট্রেনিং নিয়ে রঘুনাথপুর পাঠশালায় ফিরে আসেন। ১৯২৫ সালে নেত্রকোণার মহকুমা এম.ডি.আই. প্রসাদ প্রসন্ন মুখোপাধ্যায় ঐ পাঠশালা পরিদর্শন করতে আসেন। সিরাজ উদ্দিনের প্রতিভার স্বাক্ষর ও বিশেষ গুণাবলীর পরিচয় পেয়ে তিনি সিরাজ উদ্দিনকে শিক্ষকতার উচ্চতর প্রশিক্ষণ গ্রহণের জন্য অনুপ্রানিত করেন।
১৯২৬ সালের জানুয়ারী মাসে তিনি ঢাকায় নর্মাল স্কুলে ভর্তি হন। ১৯২৮ সালে নর্মাল স্কুল থেকে তিনি টিচারশীপ সার্টিফিকেট গ্রহণ শেষে এভাবেই স্থায়ী ভাবে শিক্ষকতা পেশা শুরু করেন। ১৯২৯ সালে তিনি নেত্রকোণা জেলার নিকটবর্তী বালি জুনিয়র মাদ্রাসায় পন্ডিতের কাজে যোগদান করেন। দুই বছর সেখানে কাজ করার পর বালি ত্যাগ করেন এবং ১৯৩১ সালের ২ জানুয়ারি মোহনগঞ্জ হাইস্কুলের ভার্নাকুলার নিযুক্ত হন।
১৯৩৫ সালের মে মাসে চাকরি ছেড়ে দিয়ে আব্দুর রশিদের বাসায় গিয়ে উঠেন। ১৯৩৬ সালের শেষের দিকে জামালপুর 'গুরু ট্রেনিং' স্কুলে হেড পন্ডিতের পদে অস্থায়ীভাবে নিযুক্তি লাভ করেন। পরে কিশোরগঞ্জ 'গুরু ট্রেনিং' স্কুলে চাকরি পান। কিন্তু মেট্রিক পাস না থাকায় সে চাকরি বেশিদিন স্থায়ী হয়নি। ১৯৪১ সালে তিনি কর্মচ্যুতির মুখোমুখি হলেন। তিনি যে পদে কর্মরত ছিলেন সেই পদে উপযুক্ত একাডেমিক শিক্ষাগত যোগ্যতাসম্পন্ন শিক্ষকের জন্য বিজ্ঞাপন প্রদান করলেন।
ঢাকা রেঞ্চের তখনকার স্কুল ইনসপেক্টর মিষ্টার জে. লাইড়ী তখন সিরাজুদ্দিনের ব্যক্তিগত হস্তক্ষেপ করলেন অবিভক্ত বাংলার ডিরেক্টর অব ইনট্রাকশন নিজে। ডি.পি.আই অফিস থেকে ঢাকা রেঞ্চের স্কুল ইনসপেক্টরের নিকট লিখিত অফিসিয়াল পত্রে সেই হস্তক্ষেপের পরিচয় পাওয়া যায়। এরপরই 'গুরু ট্রেনিং' স্কুলে তিনি স্থায়ী নিযুক্তি পান।
তবুও শেষ পর্যন্ত কাসিমপুরী তার পদে পুনর্বহাল থাকতে পারলেন না। কারণ তিনি মেট্রিক পাস ছিলেন না। সেই সময়ে তাকে প্রাইমারী ট্রেনিং ইনস্টিটিউট সংলগ্ন পরীক্ষণ বিদ্যালয়ে শিশুদের শিক্ষাদান কার্যে নিযুক্ত করা হয়। এরপর তিনি ঢাকা থেকে ময়মনসিংহ বদলী হয়ে আসেন এবং ১৯৬৫ সালে অবসর গ্রহণ করেন। তখন তিনি পেনশন পান ৮৩ টাকা ৫০ পয়সা হারে এবং গ্র্যাচুইটি হিসেবে পেয়েছিলেন ৩,৩২৫ টাকা ২০ পয়সা।
রচনাবলী
সাহিত্যক্ষেত্রে সিরাজুদ্দিন কাসিমপুরীর সাহিত্য সাধনার হাতে খড়ি ছাত্র জীবন থেকেই। তবে পুরোদমে সাধনা শুরু হয় ত্রিশের দশকের গোড়ার দিকে মোহনগঞ্জ হাইস্কুলে শিক্ষকতা করার সময় থেকে।
সিরাজুদ্দিন সাহিত্য জীবনের শুরুতে প্রচুর কবিতা ও গান লিখেছেন। শিক্ষানীতি সম্বন্ধে অনেক প্রবন্ধ তিনি ঐ সময়ে রচনা করেছেন। ত্রিশের দশকের গোড়ার দিকে তিনি পরিচিত হন তৎকালীন ঢাকার বিশিষ্ট সাহিত্যসেবী নলিনী কিশোর গুহের সজো সাথে ।
ঐ সময় বাংলা বাজার থেকে 'সোনার বাংলা' নামে একটি উন্নতমানের সাপ্তাহিক পত্রিকা গুহ মহাশ সম্পাদনায় প্রকাশ হতো। কাসিমপুরীকে তিনি সোনার বাংলা রচনায় উৎসাহিত করেন। 'সোনার বাংলা' ছাড়াও ঢাকা থেকে আরও প্রকাশিত 'শান্ত', 'চাবুক' ও 'শিক্ষা সমাচার' নামক তিনটি সাময়িক পত্র ও কলকাতার 'মাসিক মোহাম্মদী'-তে অনেকগুলো রচনা প্রকাশিত হয়েছিল.
ঐ সময়ে 'আজাদ', 'ইত্তেফাক', 'মাহেনও', 'কৃষিকথা' এবং বাংলা একাডেমী পত্রিকার বিভিন্ন সংখ্যায় তিনি বেশ কিছু রচনা প্রকাশ করেন। সিলেটের 'আল ইসলাহ' এবং ময়মনসিংহের 'আগামী' ও 'মহুয়া' নামক দুটি মাসিক পত্র এবং শেষ জীবনে নেত্রকোণার 'সৃজনী সাহিত্য পত্রিকা'-তেও তিনি লিখেছেন। এছাড়া তিনি অনিয়মিত সাহিত্য সংকলনেও প্রকাশিত হয়েছে তার প্রচুর রচনা।
লোকসাহিত্য
লোকসাহিত্যের পরিবেশে লালিত সিরাজুদ্দিন কাসিমপুরী লোকসাহিত্য সংগ্রহে বিশেষ উৎসাহিত হয় ১৯৩৮ সাল থেকে। সে বছরই বাংলার লোকসাহিত্য বিশেষজ্ঞ আশুতোষ ভট্টাচার্যের উদ্যোগে কিশোরগঞ্জ শহরে 'পূর্ব ময়মনসিংহ' সাহিত্য সম্মিলনীর একাদশ বার্ষিক সম্মেলন অনুষ্ঠিত হয়। এই সম্মেলনে সিরাজুদ্দিন বাংলার লোকসাহিত্য সম্পর্কে একটি তথ্যপূর্ণ প্রবন্ধ পাঠ করে সুধীবৃন্দের সু-প্রশংসা দৃষ্টি অকর্ষণে সক্ষম হন। এতে সভাপতি ভাষাচার্য ডক্টর মুহম্মদ শহীদুল্লাহ ও সম্পাদক আশুতোষ ভট্টাচার্য উভয়েই তাকে লোকসাহিত্য সংগ্রহ করার কাজে আত্মনিয়োগ করতে অনুপ্রাণিত করেন।
রচনাপঞ্জী
জীবৎকালে সিরাজুদ্দিন কাসিমপুরীর তিনটি স্কুল পাঠ্যপুস্তক ও তিনটি লোকসাহিত্য বিষয়ক পুস্তক প্রকাশিত হয়। চল্লিশের দশকে 'ময়মনসিংহের ভূগোল' নামক একটি বই তৎকালীন ময়মনসিংহ জেলার প্রাইমারী স্কুলসমূহে পড়ানো হতো। পাকিস্তান আমলে ১৯৫৮ সালে প্রকাশিত আরও দুটি পাঠ্যপুস্তক:
সাহিত্য গ্রন্থ
সিরাজ উদ্দিন কাসিমপুরীর সাময়িক পত্রে প্রকাশিত রচনাসমূহের পূর্ণ তালিকা প্রস্তুত করা খুবই কঠিন। উনার মৃত্যুর পূর্ব পর্যন্ত যে সব রচনা বিভিন্ন সাময়িক পত্রে প্রকাশিত হয়েছে সেগুলোর মধ্যে কিছু নিচে তুলে ধরা হল:
ঘর্ষণ
ঘর্ষণ (Friction) হল এমন একটি বল যা পরস্পরের সংস্পর্শে থাকা দুটি বস্তুর মধ্যবর্তী আপেক্ষিক গতিকে বাধা দান করে। এটি বস্তুর ভরের ওপর নির্ভরশীল।
প্রকারভেদ
ঘর্ষণ বিভিন্ন প্রকারের হতে পারে, যেমন:
কোনো দুটি তল যখন পরস্পরের সংস্পর্শে থেকে চলতে থাকে, তখন অর্থাৎ তাদের মধ্যে আপেক্ষিক গতির সঞ্চার হলে তাদের স্পর্শতলে এই ঘর্ষণ বল তাপ ও অন্যান্য শক্তিতে রূপান্তরিত হয়। এই প্রক্রিয়া কাজে লাগিয়ে প্রাচীনকালের মানুষ কাঠ বা পাথরে ঘর্ষণের মাধ্যমে আগুন তৈরি করত।
রংপুর-৮
রংপুর-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।
ইতিহাস
রংপুর-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুলুবী ভাষা
কুলুবী ভাষা (কুলুই নামেও পরিচিত, টাকরী: 𑚊𑚰𑚥𑚷𑚱𑚃/𑚊𑚰𑚥𑚷𑚱𑚦𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের কুলু জেলার কুলু উপত্যকাকে কেন্দ্র করে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের অধিকতর বিপন্ন ভাষাগুলির তালিকাভুক্ত করেছে৷
লিপি
কুলুবী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কুলুবী বা কুলুই লিপি নামে পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
জনসংখ্যা
কুলুই ভাষাভাষী লোক মূলত কুলু অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে কুলুই ভাষাভাষীর সংখ্যা ১,৯৬,২৯৫ জন, যেখানে ২০০১ খ্রিস্টাব্দে এই জনসংখ্যা ছিলো ১,৭০,৭৭০ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷
বর্তমান অবস্থা
কুলুই ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, যার অর্থ অধিকাংশ কুলুই ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।
ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷
কৃত্রিম চাঁদ
একটি কৃত্রিম চাঁদ গ্রহের কক্ষপথে স্থাপন করা একটি উপগ্রহ যা সেই গ্রহে সূর্যের আলো প্রতিবিম্বিত করবে।
২০২২ সালের মধ্যে চীন পৃথিবীর চারদিকে কক্ষপথে তিনটি কৃত্রিম চাঁদ নেওয়ার পরিকল্পনা করেছে। এগুলি প্রাকৃতিক চাঁদের চেয়ে 8 গুণ বেশি উজ্জ্বল হবে। এটিকে আলোক উৎস হিসাবে রাখার মাধ্যমে চীন বিশ্বাস করে যে এটি স্ট্রিটলাইটের জন্য ব্যবহৃত বিদ্যুতের ব্যয় থেকে বছরে একশো মিলিয়ন ডলার সাশ্রয় করতে পারে।
উদ্বেগ
একটি সাধারণ দিন ও রাতের চক্রের অনুপস্থিতি কীভাবে মনুষ্য এবং প্রাণীর মন এবং দেহে প্রভাব ফেলবে তা নিয়ে কিছু উদ্বেগ রয়েছে।
মদন কামদেব দেবালয়
মদন কামদেব দেবালয় হচ্ছে আসাম-এর কামরূপ জেলা-এর বাইহাটা চারিআলি থেকে তিনি কিলোমিটার দূরের দেওয়ানগিরি পাহাড়ে অবস্থিত একটি দেবালয়। সুন্দর নৈসর্গিক শোভা এবং চৌদিকে বিক্ষিপ্ত হয়ে থাকা অসংখ্য শৈল স্থাপত্য এবং ভাস্কর্যের ভগ্নাবশেষের জন্য এই দেবালয় আসামের একটি উল্লেখযোগ্য পর্যটন কেন্দ্র। বিভিন্ন আসনবিশিষ্ট শৃঙ্গার রসপ্রধান মূর্তিরাজির জন্য মদন কামদেবকে আসামের খাজুরাহো আখ্যা দেওয়া হয়েছে।
স্থাপত্য এবং ভাস্কর্য
অনেক শতকে হাবি-জঙ্ঘলের মধ্যে লুকিয়ে থাকার পর বিশ শতকে মদন কামদেব দেবালয় পুনরায় আবিষ্কৃত হয়। মূল শৈল নির্মিত মন্দিরটির ভগ্নাবশেষে চালি একটি দিয়ে পূজারী সেখানে পূজা-উপাসনা আরম্ভ করেন। আসাম সরকারের পুরাতত্ত্ব বিভাগ দেবালয়টি নিজেদের অধীনে এনে সংরক্ষিত বলে ঘোষণা করেন। ১৯৭৭ সালে আসাম সরকার প্রত্নতাত্ত্বিক বিভাগের সহযোগিতায় প্রথমবার এবং ১৯৮২ সালে দ্বিতীয়বার খনন চালিয়ে অসংখ্য পাথরের মূর্তি এবং কুড়িরও অধিক গাঁথনি আবিষ্কার করেন। মন্দিরের বেড়ায় অসংখ্য মৈথুনরত নর-নারীর মূর্তি খোদিত করা আছে। চৌপাশে বিক্ষিপ্ত হয়ে আছে অনেক ভগ্নপ্রায় শৈল ভাস্কর্য। পোড়ামাটির ভাস্কর্যও দেখতে পাওয়া যায়। এগুলির মধ্যে যুদ্ধরত সিংহের, সঙ্গমরত পশু, স্বল্পবসনা নারী, বৃষভ, যোনীমণ্ডল, শিবলিঙ্গ, ছয়মূরীয়া ভৈরব, চারমাথা শিব ইত্যাদির মূর্তি প্রধান। নির্মাণ কার্যে মাত্র পাথর ব্যবহার হয়েছিল। অবশ্য মদন কামদেব নির্মাণ করা সময় আসামে পোড়া ইটের ব্যবহার হয়নি। প্রায় অনেকগুলি গাঁথনি মদন কামদেব টিলার উপর অবস্থিত। নরসিংহ নামের টিলাটিতে অনেকগুলি গাঁথনি দেখা যায়।
নামকরণের বৈশিষ্ট্য
দেবালয়টির নাম মদন কামদেব যদিও এখানে মদন কামদেবের উপাসনা করা হয় না। দরাচলে এটি ভগবান শিব-এরই উপাসনাস্থল। কিছুজনের মতে শিবের ক্রোধাগ্নিত ভস্ম হওয়া কামদেব এখানে পূর্বের রূপ ফিরে পান এবং পত্নী রতিদেবীর সাথে মিলিত হয়েছিলেন বলেই এই নাম হয়। কিন্তু এই মত তেমন বিশ্বাসযোগ্য নয়। সম্ভবতঃ মন্দিরের গায়ে খোদিত এবং চারপাশে বিক্ষিপ্ত হয়ে থাকা শৃঙ্গাররত ভঙ্গিমার ভাস্কর্যসমূহের জন্য জনমানসে হিন্দুর প্রেম এবং যৌনতার দেবতা মদন কামদেবের নামে স্থান পায়।
ইতিহাস
নির্মাণ শৈলী বিশ্লেষণ করে মদন কামদেব দেবালয় পাল রাজবংশ-এর অবদান বলে নির্ণয় করা হয়েছে। এই রাজবংশটি দশম শতকের (৯৯০ খৃঃ) থেকে দ্বাদশ শতকের মাঝভাগ পর্যন্ত কামরূপে শাসন করেছিলেন। প্রথমে তাঁদের রাজধানী ছিল প্রাগজ্যোতিষপুরে, অর্থাৎ বর্তমানের গুয়াহাটিতে। রাজা ধর্মপাল রাজত্বের অন্তিম ভাগে প্রদান করা পুষ্পভদ্রা তাম্রলিপিতে তাঁর রাজধানী কামরূপ নগরী বলে উল্লেখ করেছেন। এই তাম্রলিপিটি উত্তর গুয়াহাটিতে পাওয়া গিয়েছে। সম্ভবতঃ তিনি রাজধানী প্রাগজ্যোতিষপুর থেকে কামরূপ নগরীতে স্থানান্তর করেছিলেন। বর্তমানের উত্তর গুয়াহাটি এবং তার আশে পাশে পাওয়া অসংখ্য দুর্গ, রাস্তা-ঘাট, ভবন, মন্দির, শিলালিপি ইত্যাদির ভগ্নাবশেষের জন্য বুরঞ্জীবিদরা উত্তর গুয়াহাটিকে তাহানির কামরূপ নগরী বলে মনে করেছেন। মদন কামদেবও কামরূপ নগরীর একটি অংশ ছিলেন। মদন কামদেব থেকে উত্তর গুয়াহাটি পর্যন্ত দূরত্ব মাত্র দশ কিলোমিটার। অবশ্য কোন্ পাল রাজা এই মন্দির নির্মাণ করেছিলেন, সেই সম্পর্কে ইতিহাস নীরব।
উপাসনা
মদন কামদেবে শিব-পার্বতীর যুগল মূর্তিকে উপাসনা করা হয়। অতি প্রাচীন কাল থেকে আসামে শৈব ধর্মের সূত্রটি নিরবচ্ছিন্নভাবে চলে আসছে। শিবকে দুটি রূপে উপাসনা করা হয়। প্রথমটি শিবের একক রূপ এবং দ্বিতীয়টি শিব-পার্বতীর যুগল রূপ। বর্তমান আসামের মাত্র কয়েকটি প্রাচীন মন্দিরেই পরম্পরাগতভাবে শিব-পার্বতীর যুগ্ম রূপের উপাসনা চলে আসছে। যুগ্ম শিব-পার্বতী শৈব এবং শাক্তর সমন্বিত রূপ। এই দুটি রূপ পৃথক সত্তা হয় না। পুরুষ এবং প্রকৃতির মতো এটি একক এবং পূর্ণ সত্তা। কালিকা পুরাণ-এর মতে নরক কামাখ্যায় দেবীপূজা প্রবর্তন করার আগে কামরূপের অধিবাসীদের উপাস্য দেবতা ছিলেন শিব। নরকের সময়ে শক্তিবাদ বিশেষভাবে ওঠে যদিও দেশে থেকে শৈব ধর্মের প্রভাব কমে যায়নি। কামরূপে রাজত্ব করা পরবর্তী বর্মন,শালস্তম্ভ, পাল ইত্যাদি রাজবংশ শৈবপন্থী ছিল। ইতোমধ্যে আবিষ্কৃত হওয়া বিভিন্ন তাম্রলিপির থেকে জ্ঞাত হয়েছে যে শালস্তম্ভ এবং পাল বংশ শিবের যুগ্ম রূপের উপাসক ছিল। বনমাল বর্মন (৮৩৫- ৬০ খৃঃ), ইন্দ্রপাল ইত্যাদি রাজা তাম্রলিপিতে তাঁদের ইষ্ট দেবতা 'কামেশ্বর-মহাগৌরী' বলে উল্লেখ করেছেন। পাল বংশীয় রাজারা শৈবপন্থী ছিলেন যদিও তাঁরা শক্তিবাদ-এরও যথেষ্ট পৃষ্ঠপোষকতা করেছিলেন। রাজপরিবারের পৃষ্ঠপোষক ধীরে ধীরে আসামে শক্তিবাদের প্রভাব বাড়তে থাকলে শৈব-শক্তির যুগ্ম উপাসনা ক্রমশঃ হ্রাস হতে থাকে। সম্ভবতঃ এই উপাসনা পদ্ধতির জন্যই আসামের অনেক প্রাচীন মন্দির, যেমন কামাখ্যা, হয়গ্রীব ইত্যাদি পরবর্তীকালে কোচ, আহোম ইত্যাদি শাসকের পৃষ্ঠপোষকতা পাওয়ার মতো মদন কামদেব কোনো পৃষ্ঠপোষকতা পায়নি এবং একদিন হাবি-বনানি সমগ্র অঞ্চল ঢেকে  দেয়।
রোজা জেনোনি
রোজা জেনোনি (১৮৬৭–১৯৫৪) একজন মেয়ে-দর্জি, ফ্যাশান ডিজাইনার, শিক্ষক, নারীবাদী এবং শ্রমিকদের অধিকার কর্মী ছিলেন। তানাগ্রা পোষাকের মতো উদ্ভাবনী নকশার সাথে তার একটি সফল ফ্যাশন ডিজাইন কর্মজীবন ছিল। রোজা জেনোনি ১৯১৫ সালের ২৮ এপ্রিল - ১০ মে তারিখে নেদারল্যান্ডসের ইন্টারন্যাশনাল কংগ্রেস অব দ্য হেগ এর ইতালীয় প্রতিনিধি হিসেবে ছিলেন। ফ্যাসিবাদের জন্য ইতালিকে ফ্যাশন লিডার বানানোর আকাঙ্ক্ষার সাথে তার সক্রিয়তার প্রচেষ্টা ব্যর্থ হয়েছিল।
জীবনী
রোজা জেনোনি (১৮৬৭–১৯৫৪) মিলান থেকে প্রায় ৪০ মাইল দূরে লম্বার্ডির তিরানো শহরে জন্মগ্রহণ করেন। তিনি ১৯টি সন্তানের মধ্যে বড় ছিলেন, যার মধ্যে ১২টি বেঁচে ছিলেন। তিনি চাকরির সন্ধানে দশ বছর বয়সে মিলানে চলে যান এবং তার একজন আত্মীয়ের পোশাক তৈরির দোকানে চাকরি খুঁজে পান। আঠারো বছর বয়সে, তিনি একজন মাস্টার সীমস্ট্রেস (মেয়ে-দর্জি) হিসাবে যোগ্যতা অর্জন করেছিলেন। এই সময়ে তিনি মিলানের সমাজতান্ত্রিক মহলগুলির সাথে মেলামেশা শুরু করেন। তিনি নারীদের মুক্তি এবং শিক্ষায় তাদের প্রবেশাধিকার পাওয়ার জন্য একজন শক্তিশালী সমর্থক ছিলেন।
ফ্যাশন
রোজা জেনোনির ফ্যাশনের প্রতি অনুপ্রেরণা তিনটি স্বতন্ত্র সময়কাল থেকে এসেছে, যথা: প্রথম রেনেসাঁ, গ্রিকো-রোমান এবং শাস্ত্রীয় প্রাচীনতা ও আধুনিক। তার ড্রেপিং, ভাঁজ, গার্ডিং এবং পিনিং পোষাকে রূপান্তরিত করার ক্ষমতা ছিল।
সক্রিয়তা
রোজা জেনোনি সক্রিয়ভাবে শ্রমিকদের দুর্দশার দিকে মনোযোগ আনতে, নারী-পুরুষের সমান অধিকারের অভাব এবং যুদ্ধবিরোধী প্রচেষ্টা এবং শান্তি বজায় রাখার জন্য সক্রিয়ভাবে কাজ করেছিলেন। ১৯০৬ সালের এপ্রিলে ইতালীয় মহিলাদের প্রথম জাতীয় কংগ্রেস রোমে অনুষ্ঠিত হয়। এটি ছিল ইতালির বিভিন্ন মহিলা সমিতি এবং গোষ্ঠীর প্রথম আনুষ্ঠানিক জাতীয় সভা।
জেন অ্যাডামস এবং রোজিকা সুঁইমার সহ আরও অনেক উল্লেখযোগ্য মহিলাদের সাথে, রোজা জেনোনি ১৯১৫ সালের ২৮ এপ্রিল - ১ মে নেদারল্যান্ডসের হেগে ইন্টারন্যাশনাল কংগ্রেস অফ উইমেন সম্মেলনে উপস্থিত ছিলেন। রোজা উক্ত কংগ্রেসে একমাত্র ইতালির একমাত্র প্রতিনিধি হিসেবে ছিলেন এবং বেশ কয়েকটি ইতালীয় ভুক্তভোগী এবং শান্তিবাদী সংগঠনের প্রতিনিধিত্ব করেছিলেন।
নওগাঁ-৪
নওগাঁ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৪৯নং আসন।
সীমানা
নওগাঁ-৪ আসনটি নওগাঁ জেলার মান্দা উপজেলা নিয়ে গঠিত।
ভ্যাসেল
ভ্যাসেল বা ভ্যাসেলগুলো শব্দ দ্বারা বোঝানো যেতে পারে:
সুবর্ণপুর
সুবর্ণপুর (Sonapur) ভারতের ওড়িশা রাজ্যের সুবর্ণপুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে সোনাপুর শহরের জনসংখ্যা হল ১৭,৫৩৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে সোনাপুর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
আবদুস সাত্তার (কুমিল্লার রাজনীতিবিদ)
আবদুল সাত্তার বাংলাদেশের কুমিল্লা জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-২১ আসনের আসনের সংসদ সদস্য ছিলেন।
প্রাথমিক জীবন
আবদুল সাত্তার কুমিল্লা জেলায় জন্মগ্রহণ করেন।
রাজনৈতিক জীবন
আবদুল সাত্তার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২১ আসন থেকে সংসদ সদস্য নির্বাচিত হন।
অক্সফোর্ড এনসাইক্লোপিডিয়া অব ইসলাম এন্ড পলিটিক্স
অক্সফোর্ড এনসাইক্লোপিডিয়া অব ইসলাম এন্ড পলিটিক্স (The Oxford Encyclopedia of Islam and Politics) ২০১৪ সালে অক্সফোর্ড বিশ্ববিদ্যালয় থেকে প্রকাশিত একটি বিশ্বকোষ, যা ইসলাম এবং মুসলিম বিশ্বের রাজনৈতিক মাত্রার গভীর কভারেজ প্রদান করে। ঊনবিংশ এবং বিংশ শতাব্দীতে মুসলিম সমাজের বিভিন্ন উন্নয়ন যেমন: অভ্যন্তরীণ ক্ষয় এবং সংস্কারের জন্য নিরলস অনুসন্ধানের উপলব্ধি; ইসলামী খেলাফতের পতন; পশ্চিমা উপনিবেশবাদের অধীনে মুসলিম বিশ্বের অধিকাংশ অংশের পতন; জাতি-রাষ্ট্রের উত্থান; ধর্মনিরপেক্ষ মতাদর্শের আধিপত্য; ইসলামী পুনরুজ্জীবন আন্দোলনের উত্থান এবং বিশ্বাস ভিত্তিক রাজনৈতিক, অর্থনৈতিক এবং সামাজিক বিকল্প; এবং ইসলামী আন্দোলন এবং ধর্মনিরপেক্ষ অনুপ্রাণিত শাসনব্যবস্থার মধ্যে সংঘর্ষ ইত্যাদি এই মাত্রাগুলিকে কেন্দ্র করে একটি প্রধান রেফারেন্স কাজের প্রয়োজনীয়তা দেখা দেয়। এটি ২০০৯ সালে প্রকাশিত অক্সফোর্ড এনসাইক্লোপিডিয়া অব ইসলামিক ওয়ার্ল্ডের উপর ভিত্তি করে রচিত হয়। এটি তার নতুন এবং আপডেট করা ভুক্তিগুলোকে একত্রিত করে, যা রাজনৈতিক বিজ্ঞানের প্রধান থিমগুলির চারপাশে থিম্যাটিকভাবে সংগঠিত হয়: ধারণা, মূল্যবোধ, চিন্তাভাবনা, মতাদর্শ, কাঠামো, প্রতিষ্ঠান এবং সিস্টেম।  এটি অন্তর্নিহিত বিষয়গুলিকে কভার করে যা মুসলিম বিশ্বের জন্য অনন্য, মৌলিক বিশ্বাস সহ;  মুসলিম রাজনৈতিক ইতিহাস;  নির্দিষ্ট ভৌগোলিক অঞ্চলে ইসলাম;  চিন্তাবিদ এবং সংস্কারক;  আন্দোলন, সমাজ এবং অর্থনীতি;  এবং আন্তর্জাতিক সম্পর্ক, এই গুরুত্বপূর্ণ বিষয়ে একটি একক, বিশেষ রেফারেন্স উৎস তৈরি করে।
মৌলসমূহের ইলেকট্রন বিন্যাস (উপাত্ত পাতা)
এই পৃষ্ঠাটি স্বাভাবিক গ্যাসীয় পরমাণুগুলির তাঁদের স্বাভাবিক অবস্থার ইলেকট্রন বিন্যাস দেখায়। প্রতিটি পরমাণুর জন্য উপশক্তিস্তর প্রথমে সংক্ষিপ্ত আকার দেওয়া হয়েছে, তারপর সব উপ শক্তিস্তরগুলি লেখা হয়েছে, তারপর শক্তিস্তর প্রতি ইলেকট্রনের সংখ্যা লেখা হয়েছে। হ্যাসিয়ামের (মৌল ১০৮) পরের ইলেকট্রন বিন্যাস অনুমিত।
অ্যালডাস হাক্সলি
অ্যালডাস লিওনার্ড হাক্সলি (২৬শে জুলাই, ১৮৯৪ – ২২শে নভেম্বর, ১৯৬৩) একজন ইংরেজ লেখক এবং দার্শনিক ছিলেন।   তিনি উপন্যাস, বাস্তব তথ্যভিত্তিক রচনা, প্রবন্ধ, আখ্যান, কবিতা ইত্যাদি বিষয়ে প্রায় ৫০টি বই রচনা করেন।
মোহাম্মদ ইউসুফ
ইউসুফ ইউহানা বা মোহাম্মদ ইউসুফ (محمد یوسف; জন্ম: ২৭ আগস্ট, ১৯৭৪) লাহোরে জন্মগ্রহণকারী পাকিস্তানের সাবেক ও বিখ্যাত আন্তর্জাতিক ক্রিকেট তারকা। তিনি পাকিস্তান জাতীয় দলের ডানহাতি ব্যাটসম্যান ও অধিনায়কের দায়িত্বে ছিলেন। ২০০৫ সালে তিনি খ্রিস্টান ধর্ম ত্যাগ করে ধর্মান্তরিত হয়ে ইসলাম ধর্মে দীক্ষিত হন। স্বল্পসংখ্যক খ্রিস্টান ধর্মাবলম্বীদের মধ্যে তিনিও ছিলেন একজন, যিনি পাকিস্তান ক্রিকেট দলের হয়ে আন্তর্জাতিক ক্রিকেটে অংশগ্রহণ করেছেন।